runetrust/blame-folketinget-dk huggingface dataset:
Brian Mikkelsen (KF), 2008-05-14:
Jeg kan nævne som eksempel - det virker lidt underligt, når man blot hører det, men det er nu den skinbarlige sandhed og virkelighed - at Københavns Kommune for kulturinstitutionerne i København, for statens kulturinstitutioner, vi kan tage Nationalmuseet, Statens Museum for Kunst, Det Kongelige Bibliotek osv., afkræver, hold godt fast, over 60 mio. kr. i dækningsafgift.
Elsebeth Gerner Nielsen (RV), 2002-11-22:
f.eks. landbruget skal råde over, og hvor meget der skal være til det, man kunne kalde ren natur, en plan, som selvfølgelig skal vise vej til det mål, som vi alle er enige om, nemlig at tilbagegangen i biodiversiteten skal være stoppet i 2010.
Ole Stavad (S), 2006-01-12:
Nu kan man måske ikke sige, at det specielt var det luskede i at føre tekstanmærkningen igennem, det drejede sig om, men jeg synes altså, at det var lidt utroligt, at man i en række tekniske ændringsforslag tonedøvt sendte forslaget med tekstanmærkningen over.
Thor Pedersen (V), 2006-01-12:
Det, der er ønsket vedrørende den hjemmel, som regeringen fik, er at sikre som punkt 1, at man også her gør opmærksom på, at regeringens ønske er, at aftaler overholdes, at det er alvorligt, at vi ikke ønsker et skred i økonomien, som vi kan se at der kommer, hvis vi godkender de budgetter, der foreligger.
Karen Ellemann (V), 2012-12-05:
Synes ministeren ikke, det er ærgerligt, at der faktisk er gået mindst 2 år, at der faktisk er spildt mindst 2 år i forhold til at skabe de forbedringer, som alle er enige om der er behov for i folkeskolen, når vi taler om, at op mod 20 pct. rent faktisk forlader folkeskolen uden faglige kvalifikationer stærke nok til, at de kan fortsætte i en ungdomsuddannelse?
Signe Munk (SF), 2025-10-09:
Så elementet omkring, om man skal lave en hasteproces om at ændre forældelsesfristerne i forhold til ministeransvarlighedsloven, synes jeg ikke er meningsfuldt, og med hele det grundige forløb, der har været omkring den sag, synes jeg faktisk mest af alt, at det minder om sådan en politisk klapjagt, som er sat i gang af de blå partier, fordi det er ved at være tid til folketingsvalg.
Marcus Knuth (KF), 2020-11-19:
At det skulle være imod internationale forpligtelser at få folk fra passiv forsørgelse ud på arbejdsmarkedet, er om ikke andet så i hvert fald meget, meget kreativt tænkt – eller at det skulle være en udgift, sådan som Radikale siger, at få folk fra passiv forsørgelse ud på arbejdsmarkedet, er jo simpelt hen bare Christiansborg, når det er værst.
Simon Emil Ammitzbøll (RV), 2007-03-23:
Det gives til enlige forsørgere, f.eks. hvis den anden forælder er gået bort på grund af en ulykke eller andet, det gives til enlige forsørgere, der har modtaget kunstig befrugtning, og det gives til enlige forsørgere, som har fået deres barn efter en glad aften i byen, eller hvordan vi nu skal karakterisere det.
Kirsten Normann Andersen (SF), 2025-05-20:
Til gengæld har vi også aftalt, at vi skulle se på, hvordan vi kunne sikre evalueringsansættelser til de mange iranske sygeplejersker, som er i Danmark, og som ikke kan få lov at gøre deres uddannelse færdig, så de netop kunne bidrage – de er selv kommet hertil og har et ønske om at bidrage – og at vi ikke sender veluddannede social- og sundhedshjælpere ud af landet, fordi deres opholdstilladelse ophører, men til gengæld prøver at fastholde dem undervejs.
Zenia Stampe (RV), 2020-01-14:
Skal jeg så forstå det sådan, at fru Mette Abildgaard og Det Konservative Folkeparti i virkeligheden kun mener, at vi skal regulere de kemikalier, som er påviseligt sundhedsskadelige eller kræftfremkaldende, altså at det kun er dem, som vi skal sætte et værn op i forhold til i vores grundvand?
Nick Hækkerup (S), 2018-12-19:
Det er der dog så bare andre folk – Søren Gade, som sagt Lars Krarup, Carl Holst, Sophie Løhde, Carsten Kissmeyer og andre – der har gjort, og hvor man vel fornemmer en nervøsitet for den sammenhæng, der er mellem præcis de strukturer, som man laver, og så den patientbehandling, der kommer til at ske.
Morten Østergaard (RV), 2010-01-13:
Det sidste opfatter jeg jo sådan set som en bekræftelse af det, der er spurgt om, nemlig at aftalen ikke er opfyldt, at målene ikke er nået, medmindre det rent faktisk lykkes at få 85 pct. henholdsvis 95 pct. til at tage en ungdomsuddannelse.
Inger Bierbaum (S), 2004-01-22:
Og i forhold til en finanslov er 10-15 mio. kr. jo ikke særlig meget, og man er interesseret i det, fordi forbrugerne er meget, meget forvirrede. Jeg vil gerne sige til spørgsmålet om, hvorfor vi ikke har gjort det tidligere, at da gik vi meget op i, at vi havde et rigtig godt retursystem i Danmark for glasflasker, som kan genopfyldes mange gange.
Lea Wermelin (S), 2021-04-27:
Transportministeriet har oplyst, at forslaget om at fratage politiet dets vetoret over for lokale trafikændringer rejser nogle problemstillinger, især fordi bemyndigelsen i færdselsloven til at foretage lokale trafikale ændringer dækker over en lang række foranstaltninger, der kan have en stor indflydelse på den generelle trafikafvikling, herunder fremkommeligheden og færdselssikkerheden.
Line Barfod (EL), 2007-12-13:
Mener man, at hvis der er en stat, hvor det er strafbart at komme med noget nedværdigende om statsoverhovedet, og hvis der så i Danmark er nogle, der har lagt en tekst ud på internettet med noget nedværdigende om statsoverhovedet, at de så skal kunne straffes for noget, der overhovedet ikke er strafbart i Danmark? Ønsker hr. Tom Behnke, at det skal være på den måde?
Pernille Vigsø Bagge (SF), 2007-05-08:
Når de her rygpatienter nu er blevet fanget imellem et slagsmål mellem Vesthimmerlands Kommune og en region, som måske ikke vil tage tilbuddet tilbage og gøre det til et specialiseret tilbud, er det så ikke ministerens ansvar som øverste ansvarlige, som indenrigs- og sundhedsminister i det her land, at få det her til at glide, eftersom ministeren selv gang på gang har stået og garanteret, at der ikke var lovsjusk i forbindelse med den her strukturreform, og at alting i øvrigt er kørt glat?
Svend Auken (S), 2001-05-08:
Foreløbige vurderinger for år 2000 viser, at ca. 14 pct. af elforbruget blev dækket af vindmøller og andre vedvarende energikilder sidste år, men allerede i 2003 forventer regeringen, at 27 pct. af elforbruget kan dækkes af vedvarende energi.
Johanne Schmidt-Nielsen (EL), 2014-01-14:
Den her sammenligning med SU'en lyder så tilforladelig, men jeg tror godt, at statsministeren ved, at hvis man er på SU, får man adgang til et billigere kollegieværelse; hvis man er på SU, får man adgang til billigere kollektiv transport, og man har adgang til studielån osv.
Ane Halsboe-Jørgensen (S), 2023-04-12:
Det, der er vigtigt for mig, er, at vi får noget ret og rimelighed ind i det, og derfor har jeg sat gang i at se på: Hvis man kan blive frataget sin førtidspension, mens man er i fængsel, skal det samme så ikke også kunne gælde i retspsykiatrien, herunder i forhold til den konkrete sag, som spørgeren henviser til?
Jørn Pedersen (S), 2004-04-15:
Jeg forstod på hr. Søren Gade, at Venstre har planer om, når vi når frem til finanslovforhandlingerne og finanslovforslaget her til efteråret, at afsætte yderligere penge, for ellers er det jo en ren tilståelsessag med det meget beskedne antal, man får ud af det her.
Steen Gade (SF), 2007-02-27:
Det vil sige, at hvis man laver rottespærrer, og hvis det er rigtigt, hvad jeg siger, at man kan få rottefrie områder i kloakkerne ved at bygge dem ind i nye kloakker, når man bygger nye kloakker eller renoverer kloakker, vil man altså også få en økonomisk fordel af, at de ikke bliver nedbrudt så hurtigt, som de ellers ville blive.
Magnus Heunicke (S), 2020-12-09:
Derfor er jeg også glad for, at vi i dag i covid-19-følgegruppen har haft mulighed for at vende spørgsmålet med ældreordførerne og aftale, at vi ser nærmere på muligheden for justering af reglerne, så vi giver en større fleksibilitet og sørger for klar kommunikation til kommunerne, der skal implementere reglerne.
Jakob Engel-Schmidt (M), 2024-01-17:
Jeg synes jo generelt, at DR laver meget dygtig, seværdig og lytbar journalistik, som er med til at informere danskerne om den verden, vi lever i i vores hverdag, og de mange interessante – nogle gange sørgelige, nogle gange begejstrende – historier fra hele kongeriget, fra Europa og fra verden omkring os.
Sanne Rubinke (SF), 2010-02-24:
Det viser sig dog i den praktiske udmøntning, at flere frivilligcentre nu er i fare for lukning, idet der til ovennævnte kriterium yderligere er knyttet den betingelse, at den kommunale medfinansiering mindst skal være på kr. 350.000, før et statsligt tilskud kan udløses.
Jesper Langballe (DF), 2006-05-10:
Det var ikke et tilfældigt lune, der fik regeringen og Dansk Folkeparti til i maj 2002 at rette op på den katastrofe, som masseindvandringen til Danmark var – en katastrofe, som Det Radikale Venstre var hovedårsagen til, og som dette parti næppe nogen sinde vil kunne afvaske sig ansvaret for.
Flemming Møller Mortensen (S), 2012-04-27:
Vi vil respektere, at vi har en armslængde til de mange kulturinstitutioner, som er med til at drive dansk kulturpolitik ude i verden, og at de skal kunne tage det op, når de synes, at H.C. Andersen passer ind i sammenhængen i forhold til at proklamere og brande Danmark rent kulturpolitisk.
Peter Skaarup (DF), 2014-10-22:
Spørgsmålet lyder sådan her: Hvad er ministerens holdning til, at grænsekontrollen i Københavns Lufthavn pr. 27. august i år blev yderligere svækket, i og med at politiet i lufthavnen nu ikke længere er med i det såkaldte PIU-samarbejde, hvor man hidtil bl.a. har kunnet se passagerlister og kreditkortinformationer til brug for analyser af flyankomster som grundlag for, hvilke fly der skulle udsættes for særlig kontrol, og hvad agter ministeren at gøre ved det akutte problem?
Line Barfod (EL), 2011-05-19:
Derfor tror jeg, det er afgørende, at vi får en diskussion om, hvorvidt det også skal omfattes af den beskyttelse, vi har mod hadforbrydelser, og om det også skal med i den registrering, som jeg er enig i burde blive meget bedre; at det altså er et lige så stort problem, hvis man er hjemløs og derfor bliver slået ned, og at det skal vi også have stoppet og sat ind over for.
Naser Khader (RV), 2004-05-04:
Endnu en gang vil jeg medgive, at Socialdemokraternes forslag rummer nogle interessante pointer vedrørende de forskellige krav, der stilles i dag til teatret, som ret beset burde have samme vilkår for offentlig støtte m.v. I Det Radikale Venstre arbejder vi, som jeg sagde tidligere, med en samlet skitse for teatrene i Danmark, herunder turnerende teatre i Danmark.
Jan Petersen (S), 2000-12-14:
Hvis man ikke begynder at betale, hvis der ikke begynder at blive overensstemmelse mellem, hvad man siger, og hvad man vil betale, ja, så får man et problem med banken, og vil man stadig ikke gøre noget ved det, ender man jo som bekendt i Ribers. Så til hr. Kim Andersen: Der skal være lighed for loven, og det betyder, at det ikke kan betale sig via et bruttoløntræk at få betalt sin pc.
Thomas Adelskov (S), 2005-06-09:
Jeg har mistro til, at vi kan løse de nødvendige opgaver, det er at løfte arbejdsmarkedet, hvad vi jo havde stor succes med igennem 1990’erne, fordi vi havde statslig styring og regionalt brugte redskaberne til at bekæmpe f.eks. strukturledighed og problemer med flaskehalse på arbejdsmarkedet.
Henriette Kjær (KF), 2000-11-28:
Det Konservative Folkeparti er tilhænger af associeringsaftalen og ser netop aftalen som et vigtigt instrument til at fortsætte dialogen med Israel om at sikre en fredelig udvikling i området med respekt for de grundlæggende rettigheder, og den politiske dialog skal derfor fortsætte med alle de berørte parter, hvor EU efter konservativ opfattelse gerne må spille en fremtrædende rolle for at formidle en fredsskabende politik for det voldshærgede område og en dialog mellem parterne.
Eva Kjer Hansen (V), 2000-11-22:
Ellers synes jeg i virkeligheden, at vi er kommet et godt skridt videre med den her forespørgselsdebat i dag, og jeg vil gerne kvittere for de mange positive tilkendegivelser, der har været fra diverse ordførere i forhold til enighed om, at der skal være klare og gennemskuelige regler, at vi skal følge det her område op med, hvad resultaterne egentlig er, at vi skal have nogle vurderinger af, hvad effekten er af at bruge det her som redskab.
Benny Engelbrecht (S), 2023-03-29:
Så derfor hører jeg selvfølgelig også det, som Radikale Venstre siger om NEKST'en, den nationale energikrisestab, som er et radikalt forslag, der er taget med i forslaget til finanslov, og jeg hører, hvad Radikales overvejelser er i forhold til at gennemføre det.
Karen Hækkerup (S), 2009-05-18:
Jeg var så enig i det, fru Line Barfod sagde, da hun stod på talerstolen, der handlede om, hvordan man har snydt og bedraget de boligområder, der i dag karakteriseres som ghettoer, og om, hvordan vi her i Folketinget totalt har svigtet i forhold til at tage ansvar for, at vi har placeret nogle mennesker, som i høj grad har store sociale problemer, som ikke har tilknytning til arbejdsmarkedet, og som har misbrugs- eller psykiske problemer.
Jens Borking (EL), 2007-10-23:
Så kunne jeg også godt tænke mig at høre: Der er jo en lang række produkter i dag, der formentlig eller måske - jeg ved ikke, om ministeren kan svare på det i dag, men man bør diskutere det og forhandle om det - på grund af deres antal vil være fritaget for de her energibesparende foranstaltninger.
Josephine Fock (ALT), 2016-06-02:
Hvis man spørger rigtig mange af de forurettede og rigtig mange af ofrene – og jeg har været så heldig at have mulighed for at gøre det, siden Alternativet kom i Folketinget, fordi det er et område, der interesserer mig rigtig, rigtig meget – peger ofrene skråstreg
Charlotte Antonsen (V), 2007-05-08:
Jeg tror ikke, at Sarkozy regner med, at han kan åbne på det felt, men det er klart, at når et stort land udtrykker sig, så relaterer man EU-sagen til sit eget land, men når vi i Danmark er optaget af at lave fælles stemmeregler, så er det jo ikke for at undgå, at små lande har indflydelse, så er det jo for at sikre, at der er fremdrift, at der bliver truffet beslutninger til gavn for europæerne.
Julie Skovsby (S), 2011-06-01:
I bedste fald vil loven ikke have nogen virkning, det vil sige, at i bedste fald vil lovforslaget ikke forværre den forebyggende og sundhedsfremmende indsats, og i værste fald vil lovforslaget vende den tunge ende nedad; Danmark vil blive mere skævt, de udsatte kommuner vil blive fattigere, og vi vil opleve en større ulighed i vores sundhed.
Helge Adam Møller (KF), 2004-01-30:
Derfor bakker De Konservative op om dette forslag, som vil give danske sportstalenter eller -stjerner en bedre mulighed for både at have et aktivt sportsliv, hvor de kan udvikle sig og være med til at sætte Danmark på verdenskortet, og hvor de samtidig kan spare op til at få et aktivt arbejdsliv efter deres endte sportskarriere.
Victoria Velasquez (EL), 2021-08-26:
Vi er faktisk kommet med et konkret forslag, og det kender ministeren også godt til, om, at vi skal lave en lavt- og ligelønspulje på 5 mia. kr., og at parterne så kan forhandle det, og at vi skal lave en plan for at komme uligelønnen til livs.
Peter Kofod (DF), 2018-11-06:
Jeg tror godt, jeg kan sige, at vi fra mit partis side har stillet ufattelig mange spørgsmål til forskellige ministre over lang tid for at finde ud af, hvad der har været op og ned i den her situation, og jeg er faktisk rigtig godt tilfreds med og stolt af det, vi er nået frem til.
Søren Søndergaard (EL), 1998-01-22:
Det er da fuldstændig rigtigt, man kan finde en højlandsbonde i det bolivianske samfund, som er svær at integrere i Danmark, præcis ligesom man kan finde bønder i Polen, som vil være vanskelige at integrere i det danske samfund, eller ligesom man kan finde folk i Spanien, der kan være vanskelige at integrere i det danske samfund.
Hans Andersen (V), 2020-12-01:
Men vi støtter ikke, at raske mennesker, som kan bidrage til vores alle sammens velfærd, skal have mulighed for at træde ud på en tidlig pension, blot fordi de har taget en bestemt uddannelse frem for andre, der har taget en uddannelse, hvor de starter med, hvad skal man sige, at tage en uddannelse og f.eks. får su.
Mikkel Bjørn (DF), 2023-04-19:
Jeg mener sagtens, der kan være ressourcer i både mænds og kvinders erfaringer, og derfor synes jeg da, at hvis man som virksomhed har en individuel ambition om at have en økonomisk fordel – hvad jeg mener de fleste virksomheder må have en interesse i – så kan der da være en fordel i også at inddrage kvinders erfaringer.
Line Barfod (EL), 2002-03-14:
er, at lige præcis bankrøverier faktisk er et område, hvor der er en meget høj opklaringsprocent, og hvor man kan se, at det arbejde, der foregår fra politiets side, har en stor effekt, og hvor man også kan se, at de fleste, der er taget for bankrøverier, ikke begår nye røverier.
Per Stig Møller (KF), 2008-12-16:
Jeg prioriterer, at vi støtter bestræbelserne på at styrke demokratiet og retsstaten gennem aftalen, at vi bidrager til politisk, økonomisk og institutionel stabilitet i landet og dermed til en stabilisering af regionen, og at vi støtter Bosnien-Hercegovinas bestræbelser på at fuldføre omstillingen til en fungerende markedsøkonomi.
Per Ørum Jørgensen (KD), 2011-05-31:
Vi ville sikre, at der kommer styr på økonomien, så budgetoverskridelser i forbindelse med byggeriet af supersygehusene ikke går ud over behandling i fremtiden, at en investering på 41 mia. kr. ikke bare ender i mursten, men at fremtidens sundhedsbehandling i Danmark bliver af høj kvalitet, hvor man anvender den bedst mulige teknologi.
Margrete Auken (SF), 1999-02-03:
Men hvis det er blevet helt tydeligt, at de forskelle også er med, sådan at man har billiggjort opera- og ballethuset ved, at man er kommet af med Grøns Pakhus og Prags Boulevard, og at man altså tilsvarende har gjort det andet dyrere ved, at det stadig væk skal drives og være der, så bør det selvfølgelig også have været omtalt.
Annie Lunde Hansen (CD), 1999-10-28:
Forslaget har været sendt ud til høring, og CD synes ærligt talt, det er en anelse beskæmmende, når man skal høre fra Foreningen af Statsamtjurister, at en del af reglerne er meget lidt forståelige, og at almindelige borgere ikke vil fatte en smule af indholdet og rækkevidden ved at læse teksten.
Jann Sjursen (KD), 2004-04-15:
Der, hvor jeg mener, at forslaget helt klart halter, og hvor der i dag ikke er økonomisk dækning til den indsats, som er nødvendig, hvis det her for alvor skal give noget, er især i forhold til den indsats, der er nødvendig over for voldsmændene, bl.a. i form af flere krisecentre for mænd, eller hvad det måtte være, som der er en klar mangel på også i dag, og i forhold til den opgave, som skal varetages af bl.a. socialforvaltningen, de kommunale socialrådgivere.
Mariann Fischer Boel (V), 2001-02-07:
Hvis det er den model, der skal til for at få regeringen til at synes, at forslaget er glimrende, og det er der jo egentlig ikke meget der tyder på, så vil vi egentlig godt støtte den model fra Venstres side; men jeg vil godt sige, at vi ligger ikke under for den holdning, at den teoretiske misbrugsmulighed for den enkelte skal begrænse retssikkerheden for de mange.
Marie Krarup (DF), 2020-05-29:
Jeg bliver bare nysgerrig efter at høre nærmere om, hvad det er, ordføreren mener, for nu er vi jo på den samme vedtagelse, og det er altid lidt uhyggeligt for Dansk Folkeparti, vil jeg så sige, altså at være på samme hold som Det Radikale Venstre, og derfor vil jeg godt lige bore lidt i det, altså om det egentlig er sådan, at vi rent faktisk er enige på det her område.
Lars Løkke Rasmussen (V), 2013-11-05:
Så jeg vil gerne koncentrere mig om den solformørkelsessag, som vi har oplevet, siden vi var sammen sidst, altså det meget mærkværdige brev, som regeringen har sendt til Statsrevisorerne, til Folketingets formand, og som efterlader et indtryk af, at her er der godt nok en regering, der ikke vil kigges i kortene i forhold til den skandale, det er, at man har forholdt sig passivt, mens antallet af danske solcelleanlæg på et halvår blev udbygget fra at omfatte vel omkring 5.000 solcelleanlæg til at omfatte 60.000, og med en milliardregning til de danske elforbrugere til følge.
Jørgen Arbo-Bæhr (EL), 2007-03-02:
Mere af det samme er også en linjeføring, der endnu en gang går uden om det tæt bebyggede Indre Nørrebro, Rigshospitalet, Panum og Universitetet på Nørre Fælled, hvor der vil være langt, alt for langt, til de nærmeste stationer.
Anni Matthiesen (V), 2024-05-15:
Og ja, jeg ved godt, at så vil ordføreren nok sige, at ministeren ikke engang kan svare på det, men jeg går også ud fra, at når man simpelt hen skriver, at det her ikke får nogen økonomiske konsekvenser, så er ordføreren også godt klar over, at jo, det vil det nok få.
Lene Espersen (KF), 2009-04-14:
Vi vil foreslå en ordning, der indebærer, at Forbrugerstyrelsen sikrer, at en eventuel retssag mod en erhvervsdrivende kan føres for forbrugeren, således at det bl.a. undgås, at en forbruger af økonomiske årsager afholder sig fra at føre sagen.
Inger Støjberg (V), 2018-05-23:
For mig er der ingen tvivl om, at så længe alle migranter, der samles op i Middelhavet, sejles til Europa, så vil det også anspore andre til at tage af sted, og det vil det gøre på en måde, så de jo for det første sætter deres liv på spil, for det andet bruger alle deres penge, og så kommer de jo også til at overbelaste et europæisk system.
Hans Vestager (RV), 2012-05-25:
Betingelsen om de 40 år kan dog fraviges, hvis kun den ene ægtefælles alder overstiger barnets alder med mere end 40 år og den anden ægtefælle er noget yngre, eller hvis ansøgeren inden en rimelig tid efter at have modtaget et adoptivbarn ansøger om godkendelse til adoption af endnu et barn, eller der i øvrigt foreligger særlige omstændigheder.
Søren Søndergaard (EL), 2000-04-26:
Vi diskuterede det også under en forespørgselsdebat her i Folketinget anmeldt af SF og Enhedslisten, hvor regeringens holdning også var den, at nu var der nogle nye muligheder undervejs, og at man havde vedtaget noget; jeg tror, det var i Helsingfors, man havde aftalt noget, osv.
Martin Lidegaard (RV), 2003-11-13:
Dels fordi den terror, som vi er vidne til i øjeblikket, jo er forfærdelig, som al terror er, men også fordi den kamp mod terror, som er pågået siden september 2001, har haft en omfang og en karakter, som gør, at man uvægerlig spørger sig selv: Tænk hvis man i stedet havde brugt alle de mange hundrede milliarder kroner til at skabe en mere stabil verden.
Mette Frederiksen (S), 2019-11-12:
Det gennemsyrer hele vores arbejdsmarked, og det er jo det, der gør, at vi har så høj en erhvervsfrekvens, så høj en beskæftigelsesfrekvens og i øvrigt en lav ledighed, og at rigtig, rigtig mange mennesker dag og nat vågner og tænker: Jeg skal selvfølgelig gå på arbejde, jeg skal forsørge mig selv og min familie; jeg skal gøre, hvad jeg kan, for at bringe det her samfund videre.
Steffen Larsen (LA), 2024-05-24:
SF's ordfører siger, at man gerne vil se på, om ordningen kunne laves for industrikvarterer, men ikke for boligkvarterer, altså at man gerne vil se på, om man kan beskytte storkapitalens kapitalapparat, men at man egentlig ikke vil kigge på, om man kan beskytte private borgeres private ejendom og deres hjem og tryghed.
Kaare Dybvad Bek (S), 2025-04-30:
Jamen jeg har jo allerede tilbudt ordføreren at få indsigt i, hvordan arbejdet fungerer, og hvordan de forskellige sagsskridt er, få et indblik i, hvad der skal til, for at man kan give dispensation, og hvad det er for nogle kontroller, der finder sted, af, at sagerne bliver behandlet rigtigt.
Karsten Lauritzen (V), 2015-11-17:
Og jeg må sige, at med den arbejdsbyrde, der i særlig grad ligger på en statsminister, synes jeg ikke, det er urimeligt, at man kan få lov til vederlagsfrit at tage en overnatning efter et møde i embedsboligen og ikke er tvunget til at skulle tage hjem, uanset hvor man så bor henne, for at tage op på Marienborg dagen efter, fordi man, hvis man overnatter en enkelt gang, risikerer at ifalde den fulde skattepligt.